Gerîlayî seba kurdan û Kurdîstanî benê hêbî, pê gonîya xo rûmet û xoserî awan kenê. Seba ke îşxal û bindestî biqedê canê xo feda kenê. Çeperan de xo ver danê.
Gerîla Bêrîtane rojnuşteyê xo de hîsanê xo yê seba Cengê Heftanînî wina pênase kena:
''Her ke gamêke erzena bena nêzdîyê Girê Şehîd Hamzayî, kelecanê mi zî zêdîyena. Çunke mi o zaf meraq kerdêne. Mi waşt ke ez rindîya Heftanînî zêdêr bivîna. Binê dilopanê varanî û venganê çeqan de mi raywanîya xo dewam kerde.
Cengawerê Cengê Heftanînî şer kenê û ver bi armanc û hedefê xo şonê ke qesasê Heftanînî bigêrê. Gonîya dişmenan sey awa Xabûr û Hêzilî biherikê û destanê Heftanînî de bixeniqê. Çêrîya Amara, Bêrîtane û Mazlûman  ma rê benê rayîrê serkewtişî. Çimeyanê nînan de hêvî, ziwanan de vatişê qesasî, bedenan de fedayîtîye. Heftanîn de embazî dormeyê roje de zivirîyenê, verar şinê roje, aver şinê, benê çeq û mezgê dişmenan de teqenê. Çunke heskerdoxê Rayber Apoyî zor û zehmetî nas nêkenê.
Rayraşîyayîşê ma yê ver bi azadîye de kelecan zêdîyeno. Embazê delal û ganfîdayî têkoşîn kenê. Pê felsefeya Rayber Apoyî cuya bêedalete kenê roşnî.
Çunke nê roşnîyê roje, kewokê azadîye, teqîbkerdozê raştîye û Rayber Apoyî yê. Pê nê vîr û bawerîye şer kenê. Pê na îdeolojî benê çêranê Kurdîstanî
25.06.2020 Girê Partîzan, Heftanîn”
